Safia Farhat

Safia Farhat, , izen osoa Safia Foudhaili Farhat (Radès, Tunisia, 1924 - Ibidem, 2004ko otsailaren 7a) Tunisian aintzindaria izan zen arte plastikoetan, eta marrazkilaria, margolaria, zeramikagilea, tapizatzailea eta dekoratzailea ere bazen.

 Biografia 
1949an, Pierre Boucherlek sortutako Tunisko Eskolako mugimendu artistikoan parte hartu zuen.

Tunisiako Arte Ederren Eskolan graduatu zen. 1950eko hamarkadan bertako maistra izan zen, eta, 1960ko hamarkadaren amaieran, zuzendaria.

 Engaiamendua 
Safia Farhatek, artearen irakaskuntzaren erreformarekin eta berfundazioarekin konprometituta, Radèseko Arte Bizien Zentroa sortu zuen Abdallah Farhat senarrarekin batera, zeina Tunisiako Estatuari eman baitzioten dohaintzan. Beirateak, marrazkiak, koadroak, behe-erliebeak, freskoak eta, batez ere, tapiz apaingarriak egiten zituen. Horietako asko Tunisiako hainbat banku eta establezimendu publikoren hormetan ageri dira..

Emakumearen eskubideen defentsan konprometiturik, Fayza aldizkaria sortu zuen 1959an, eta Emakume demokraten Tunisiako elkartearen sorreran parte hartu zuen.

 Herentzia 
2016ko abenduan, haren familiak eta Aïcha Filali artistak (haren iloba eta Radèseko Arte Bizien Zentroko zuzendaria) museo bat inauguratu zuten bere izenarekin eta haren memorian. Safia-Farhat Museoa Radès eskualdean dago, non jaio, bizi eta lan egin baitzuen hil arte.

2022ko Veneziako Biurtekoan, 1983an egindako Gafsa & ailleurs tapizeria Arsenalen erakutsi zuen..

 Erreferentziak 

 Bibliografia 

 Aïcha Filali, Safia Farhat, une biographie, Tunis, MIM, 2005, 285 p. (ISBN 9973-51-873-X).
 Sorkuntza literarioaren CREDIF saria

 Kanpo estekak 

Kategoria:Tunisiarrak
Kategoria:Tunisiako feministak
Kategoria:Tunisiako marrazkilariak
Kategoria:Tunisiako dekoratzaileak
Kategoria:Tunisiako margolariak
Kategoria:Emakume marrazkilariak
Kategoria:Emakume margolariak